Dumba (Pyramid)- iri shoko rinotoredzera kubva pachiumbwa chinoonekwa kana tichitema mashanga echigabe nokuamisa kuita matumba. Tiri muchidzidzo Pimanyika kune marudzi ematumba anodanwa zvakasiyana zvichienderana nechiumbwa chiri pahwaro hwedumba racho. Sokuti kune: dumba regonyonhanhatu (hexagonal pyramid); kwoita dumba reSkweya (square based pyramid); dumba regonyonhatu (triangular pyramid); dumba regonyoina tsazamakonyo (rectangular pyramid), zvichingodaro.

-dzamwara (Be casual, offhand, confused in speech). Pakubvunzwa zvemhosva akadzamwarika: when questioned about his case he gave confused and contradictory answers.

Kugombera (prevent calf from sucking while milking the cow) kureve kudzivisa mhuru pakuyamwa munguva yekukama mhou. Anoita izvi anonzi mugomberi. Zvichida ndipo panobva zita rokuti Gombera naMugomberi?

Mafashamo, guwe, makuwe kana guve (floods, not merely a flooded river) zvinoreva mvura zhinji inonaya ichizadza rwizi nokufashukira ichidarika mahombekombe erwizi yosvika painofukamira dunhu rakakomberedza rwizi.

Kupirimuka kwemishonga kunokwanisa kuitika nokukasira kana kunoitika kuchinonoka zvichienderana: nemishonga yacho yasanganiswa; uye kuti mishonga iri pahujoto hwakadii nemutsindo wakadii.

Misodzi (tears in English) mutuvi unobuda mumaziso kana munhu ari kuchema kana kuti maziso atosvorwa kana kupindwa nemhepo zvakanyanya. Musodzi unogadzirwa netsatsadzi (glands) dziri pasi pemaziso.

Muchidzidzo chepimanyika, rudzivo kana divi (Direction) rinoreva mashoko anotigonesa kunongedzwa kuti nzvimbo iri kupi. Rudzivo runonongedza divi riri kutaurwa nezvaro. Rudzivo ndiyo mhinduro yatinotsvaga patinobvunzwa mibvunzo yokuti:

Tsinhano yeHugari mazwi Ari kushandiswa pachinyorwa chino kuturikira chinonzi population density kuEnglish, inodudzirwa sehuwandu hwevanhu vanogara munharaunda yeskweya rekiromita. MuAfrica nyika dzine tsinhano yehugari yakaderera dzinosanganisira Botswana neNamibia.

Zvichida mazwi ari pano anotodzana nerinoti gurupira anokwanisa kuturikira chinonzi Social Welfare kuEnglish? Zvakadii tikati Gurupidzo reNzanga, Gurupiro reNzanga kana Gurupidza Nzanga?

Mitambariko inoverengwa ichibva paPrime Meridian iyo inopiwa nhamba 0o. Nhamba yemitambariko yeTaranyika inokwira zvichienda kuMabvazuva - nhamba dzichipiwa vara (+), kudzamara dzasvika pa +180o. Nhamba yeMitambariko inodzika zvichenda kuMadokero, nhamba dzichipiwa vara (-), kudzamara dzasvika pa -180o. Izvi zvinoreva kuti mutambariko weTaranyika +20o huri kuMabvazuva kwePrime Meridian; mutambariko weTaranyika -30o huri kuMadokero kwePrime Meridian.

Kadoma inowanikwa mumugwagwa mukuru weA5 pakati peHarare neBulawayo, pachinhambwe chinosvika makilomita 305 (190 maera) kumaodzanyemba nechekumadokero kweKadoma. Mitsetse yakatarwa yakati sambamba yeKadoma inoti: 18° 20' 24.00""S, 29° 54' 0.00""E (Mbariro yeTaranyika:18.3400; Mutambariko weTaranyika:29.9000). Kadoma Inowanikwa pamusoro pegungwa mamita anosvika p1,183 m (3,881 feet).

Mubvandiripo zvinoreva mwana ana baba vake vasiri baba vepamusha pakaroorwa amai vemwana uyu. Uyu mwana anenge akauya naamai vake pamusha pavakazoroorwa.